Kerberos

Mytologi

Kerberos var avkommet til Ekhidna, halvt kvinne, halvt slange, og faren var Tyfon, et gigantisk monster og mest fryktinngytende av alle skapninger som selv greske guder fryktet. Kerberos' søsken var Hydra, et kjempestort sjøuhyre med mange hoder; Orthos, en helveteshund som voktet boligen til kjempen Geryon som hadde tre kropper; og Kimære, som var en tredel løve (hode og kropp), en tredel geit (rygg) og en tredel drage eller slange (hale). Den vanligste beskrivelsen av Kerberos i gresk mytologi og kunst er å ha tre hoder. I de fleste verker kan de tre hodene henholdsvis se og representere fortiden, nåtiden og framtiden, skjønt andre kilder antyder at hodene representerer fødsel, ungdom og alderdom. Hver av hodene er sagt å ha appetitt for lun rått kjøtt og således kunne de dødes sjeler ankomme underverden uhemmet, men ikke til å forlate stedet. Kerberos var alltid ansatt hos Hades som hans lojale vakthund og voktet portene som ga ankomst og utgang fra underverden.

Herakles' tolv storverk

Å ta Kerberos til fange, uten å bruke våpen, var det siste storverket som ble gitt til Herakles av kong Eurysthevs som vederlag for at han drept sine egne barn med den vakre Megara etter at han var blitt gjort sinnssyk av Hera.
Etter å ha mottatt oppgaven, dro Herakles til Eleusis for å bli innviet i de eleusinske mysterier slik at han kunne lære hvordan han levende skulle komme seg inn i og ut av underverden. Han fant inngangen ved Matapan eller Tainaron, den sørligste odden på det greske fastlandet beliggende på Peloponnes. Han fikk hjelp av gudene Athene og Hermes for å kunne ankomme og gå gjennom porten i begge retninger. Han passerte Kharon med Hestias hjelp og ved sin eget tunge og bistert truende blikk.
Mens han var i underverden møtte Herakles både Thesevs og Peirithoos. De to hadde blitt fengslet av Hades for å ha forsøkt å ta gudinnen Peresfone tilbake. En tradisjon forteller om slanger som krøllet seg om deres bein, deretter ble til stein; en annen forteller at Hades fingerte gjestemildhet og forberedte et festmåltid for dem. Uten å vite det satte de seg i glemselens stoler og ble evig fanget. Da Herakles trakk Thesevs fra hans stol, satt hoftene hans fast (noe som skulle forklare de smale hoftene til athenerne), men jorden rystet i forsøket på å frigjøre Peirithoos, som selv ønsket å ha gudinnen for seg selv, noe som var så fornærmende at han var dømt til bli værende igjen.
Herakles fant Hades og ba om tillatelse til føre Kerberos til overflaten, noe Hades gikk med på, så sant Herakles kunne overmanne udyret uten å bruke våpen. Herakles gikk til kamp mot Kerberos og beseiret det. Han slengte det på ryggen, og trakk det ut av underverden gjennom utgangen på Peloponnes. Deretter fraktet han dyret til Eurysthevs, som ble meget skremt av synet av dyret. Han hoppet opp i en pithos og ba Herakles om å levere Kerberos tilbake i underverden. Således ble Herakles løslatt fra sitt arbeid hos Eurysthevs.

I kunsten

Det finnes tallrike referanser til Kerberos antikkens greske og romerske kunst, funnet i arkeologiske ruiner og som ofte innebærer skulpturer og arkitektur, inspirert av mytologi som omgir udyret. Kerberos' avbildning i antikkens kunst er ikke like avgrenset som i litteraturen; poetene og lingvistene i antikkens Hellas og Roma var i hovedsak enige om Kerberos' fysiske framtoning, kun med Hesiods kjente unntak. Hans avbildning i klassisk viser i stor grad det tilbakevendende motivet med slanger, men antallet hoder varierer.
En statue i Galleria Borghese i Roma avbilder Kerberos med tre hoder mens han sitter ved siden av Hades, mens en bronseskulptur som avbilder Herakles' tolv stordåder viser halvguden som holder en tohodet Kerberos fra underverden. De fleste vasemalerier som framstiller denne stordåden viser også helveteshunden med to hoder. Kunsthistorikere har identifisert en av de tidligste kjente verkene med Kerberos som «det mest oppfinnsomme», hvilket er på en gresk vase fra Lakonia som ble gjort en gang rundt 560 f.Kr. Kerberos har her tre hoder og med rad av slanger som dekker hans kropp og hoder.

Etymologi

Navnet «Cerberus» er latinisert utgave av greske Kerberos, som kan være beslektet med sanskritordet सर्वरा, sarvarā, benyttet som en epitet for en av hundene til dødsguden Yama, fra et urindoeuropeisk ord *ḱerberos, i betydningen «flekket» Denne nærliggende etymologien lider av det faktum at den inkluderer et rekonstruert *b, noe som er meget sjeldent i urindoeuropeisk. Dog, i henhold til lingvisten Julius Pokornys Indogermanisches etymologisches Wörterbuch er det godt distribuert og med ytterligere (tilsynelatende) slektskap i slavisk, engelsk og litauisk. 
Bruken av en hund er usikker, skjønt mytografer har spekulert i at forbindelsen ble først gjort i den greske byen Trikarenos i landskapet Fliasia på Peloponnes.
En annen etymologi er gitt av Bruce Lincoln som fører Kerberos sammen med den norrøne bikkja Garmr, og avleder begge navnene fra en urindoeuropeisk rot *ger-, «å knurre» (kanskje med hendelsene -*m/*b og -*r).

Forklaringer

Det har vært et antall forsøk på å forklare figuren Kerberos. En greker fra 100-tallet e.Kr. som har fått navnet Heraklitos paradoksografen, ikke til å forveksles med filosofen Heraklitos fra 400-tallet f.Kr., hevdet evhemeristisk at Kerberos hadde to valper som aldri sto langt fra faren, og at Kerberos faktisk var en normal hund, om enn meget stor, og at kunstnerne som la til de to valpene i sine avbildninger fikk det til å se ut som om hunden hadde to ekstra hoder. Klassiske historikere har avvist denne forklaringen som «svak». Mytografer har isteden spekulert på om Kerberos' navn fikk sitt navn i Trikarenos da det kunne bli tolket eller misforstått som «tre karenos» Andre har spekulert på om helveteshunden kan ha vært inspirert av gullsjakalen, den vanligste sjakalen og som minner om en ulv, men er mindre enn en setter. Tidvis utvikler den hornete utvekst på skallen som ble knyttet til magisk kraft i sørøstlige Asia. Gullsjakalen opptrer i mange indiske myter og folkeminne, kanskje ved dens ville framtoning som en ulv, men med den kjente likheten av en hund.